Zachrípnutie
Dobré ránko mám 62 rokov pokašliavamnajprv som zachrípla a  teraz užnemám hlas môžem užit Calcium a na kašel Pro Natural na kašel horúčkunemám a pijem Materidoušku čaj dakujem
Dobrý deň,
ďakujeme za Vašu otázku.
Medzi kalciovým sirupom a zdravotníckou pomôckou Theratuss Natural sirup nebolo pozorované vzájomné ovplyvnenie účinku. Uvedená kombinácia sa preto javí byť bezpečná. Nie všetky byliny patria medzi fytofarmaká a preto im nemožno pripisovať terapeutické učinky, nerobili sa u nich skúšky bezpečnosti ani interakčné skúšky. Preto nemuseli byť prípadné interakcie zachytené.
Pri zachrípnutí sú vhodné taktiež
Hydropastilky
, ktoré zvlhčujú podráždené sliznice v ústach a hrdle. Pastilky obsahujú pantotenát vápenatý (vápenatá soľ vitamínu B5), kyselinu hyalurónovú (hyaluronát sodný), karbomer a xantánovú gumu. Odporúčané dávkovanie je cmúľať 1 tabletu 3x denne.
Liečba zachrípnutia si vyžaduje hlasový kľud, odporúča sa zvlhčovať vzduch, vyhýbať sa prekúreným či klimatizovaným miestnostiam. Nie je vhodné fajčiť, piť alkohol ani veľmi studené či horúce. Odporúčam vyhýbať sa aj bublinkovým nápojom. Pomáha inhalácia prírodnej liečivej minerálnej vody Vincentky alebo roztoku kyseliny hyalurónovej - YABRO, ktorý pôsobí zvlhčujúco. K inhalácii Yabra potrebujete kompresorový inhalátor s min. nebulizačným výkonom 0.4 ml za minútu.
Prajem skorú úľavu od ťažkostí.
S pozdravom
PharmDr. Veronika Kiabová